काठमाडौँ - यो साता बजारमा सवा ५ अर्ब रुपैयाँ बराबरको सेयर कारोबार भएको छ । गत साताको तुलनामा कारोबार रकम ५.०५ प्रतिशतले कम हो । करिब ४४ हजार ४ सय ५० कारोबारबाट १ सय ६७ कम्पनीका ५ लाख ८० हजार ४ सय ९० कित्ता सेयर खरिद–बिक्री हुँदा ५ अर्ब २५ करोड २४ लाख रुपैयाँ परिचालन भएको छ । गत साता ९० लाख ५८ हजार ७० कित्ता सेयर किनबेच हुँदा ५ अर्ब ५३ करोड १८ लाख ६६ हजार रुपैयाँ बराबरको सेयर कारोबार भएको थियो ।
साप्ताहिक कारोबारमा सेयर कारोबार मापक नेप्से १७.३ अंकले बढेर १ हजार ६ सय ६०.५८ बिन्दुमा पुगेको छ । आइतबार यो परिसूचक १ हजार ६ सय ४३.२८ बिन्दुमा थियो । गत बिहीबारको तुलनामा भने नेप्से १४.०५ अंकले बढेको देखिन्छ । नेप्सेमा सूचीकृत ‘क’ वर्गका कम्पनीको कारोबार मापक सेन्सेटिभ परिसूचक आइतबारको २.८६ अंकले बढेर ३ सय ४८.२२ अंकमा पुगेको छ । यस्तै, कारोबारमा रहेका सबै कम्पनीको सेयर कारोबार मापक फ्लोट परिसूचक १.०८ अंकले उकालो लागेको नेप्सेले जनाएको छ ।
साताभरको कुल कारोबारमा बैंकिङ र बिमा समूहको बजार हिस्सा समान (२४/२४ प्रतिशत) रहयो । गत साता बैंकिङ समूहको हिस्सा १९.३४ प्रतिशत र बिमाको ४६.४८ प्रतिशत थियो । गत साताको तुलनामा यो साता बजारमा बिमा कम्पनीहरूमा भन्दा वाणिज्य बैंकहरूमा लगानीकर्ताको आकर्षण बढेको छ । यसकारण गत साता कुल कारोबारमा बिमा समूहको हिस्सा घटदो छ भने बैंकिङको बढ्दो छ । अघिल्ला साताहरूमा बजारमा ठूलो कारोबार हिस्सासहित प्रभुत्व जनाउँदै आएको बैंकिङ समूहलाई गत साता बिमा समूहले उछिनेको थियो ।
गत साता कारोबार रकम (२४ करोड ५७ लाख ६० हजार रुपैयाँ) का आधारमा नेपाल ग्रामीण विकास बैंक अग्रस्थानमा छ । कारोबार सेयर संख्या (१७ लाख ४२ हजार कित्ता) का आधारमा लक्ष्मी भ्यालु फन्ड १ सबैभन्दा अघि छ । कारोबार संख्या (२ हजार ५ सय ५६ वटा) का आधारमा नेपाल लाइफ इन्स्योरेन्स कम्पनी अग्रस्थानमा रहेको नेप्सेले जनाएको छ । पाँच दिनको कारोबारमा बिमाबाहेक कारोबारमा रहेका सबै समूहअन्तर्गत कम्पनीका सेयरधनीको सम्पत्ति बढयो । तर, बिमा कम्पनीहरूका सेयरधनीको सम्पत्ति भने १ सय ४१.६५ अंकले साँघुरियो ।
यसैगरी, होटल समूहको परिसूचक सबैभन्दा बढी १ सय ६२.०७, उत्पादन तथा प्रशोधन ६८.४८, वित्त कम्पनीको ६४.१३, विकास बैंकको ४८.०१, बैंकिङ १०.६२, जलविद्युत् ३३.५७ र ‘अन्य’ समूहको परिसूचक १५.६१ प्रतिशतले बढे । यो साता पनि नेपाल स्टक एक्सचेन्जको कारोबार कक्ष नियमित कारोबारका लागि पाँचै दिन खुला रहयो । विगतमा जस्तै ऋणपत्रतर्फ संस्थागत तथा सरकारी ऋणपत्रहरूको कुनै पनि कारोबार भएन । यो साता जनता बैंक, मिसन डेभलपमेन्ट बैंक, टुरिजम डेभलपमेन्ट बैंक र तिनाउ विकास बैंकको हकप्रद सेयर सूचीकृत भए ।
आशिष रिजालको २३ औं जन्मजयन्तीको अवसरमा बिशेष कवि गोष्ठी सम्पन्न भएको छ । आशिष रिजालको २३ औं जन्मजयन्ती, महाकवि लक्ष्मीप्रसाद देवको ...	
सभापति शक्तिशाली हुने गरी पदाधिकारी थप्न नहुने अडान राख्दै आएको कांग्रेस नेता रामचन्द्र पौडेल पक्ष केन्द्रीय सदस्यको संख्या थपे पद ...	
त्रिभुवन विश्वविद्यालयका पदाधिकारीदेखि प्राध्यापक-कर्मचारीसम्म लापरबाही र अनियमिततामा संलग्न रहेको पाइएका छन् । राष्ट्रिय सतर्कता ...	
सभापति शक्तिशाली हुने गरी पदाधिकारी थप्न नहुने अडान राख्दै आएको कांग्रेस नेता रामचन्द्र पौडेल पक्ष केन्द्रीय सदस्यको संख्या थपे पद ...	
त्रिभुवन विश्वविद्यालयका पदाधिकारीदेखि प्राध्यापक-कर्मचारीसम्म लापरबाही र अनियमिततामा संलग्न रहेको पाइएका छन् । राष्ट्रिय सतर्कता ...	
रेखा थापा निर्देशित फिल्म ‘मालिका’ विभिन्न हलमा प्रदर्शन भइरहेको छ । फिल्मकी नायिका हुन्, जाजरकोटकी कमला । जाजरकोटको दुर्गम क्षेत ...	
पहिलोपटक नेपालले लगातार चार वर्ष ६ प्रतिशतभन्दा माथिको आर्थिक वृद्धिदर हासिल गर्ने भएको छ । चालू र आगामी आर्थिक वर्ष पनि ६ प्रतिश ...	
शङ्खरापुर नगरपालिका–२ स्थित देउरालीमा सञ्चालित ‘शङ्खरापुर प्याराग्लाइडिङ’मा आन्तरिक तथा बाह्य पर्यटकको आकर्षण बढेको छ । पर्यटन पू ...	
पर्वत- पर्याप्त धार्मिक, ऐतिहासिक तथा पुरातात्विक सम्पदा भएर पनि पर्यटकीय गन्तव्यको सूचीमा नपरेको पर्वत जिल्लाका पाँच स्थानलाई सरक ...